KYK: Help! Daar's 'n swart luiperd op my vensterbank | Netwerk24
KYK: Help! Daar's 'n swart luiperd op my vensterbank
"Bid jou aan jy sit rustig in jou huis en 'n swart luiperd loop verby jou venster," het 'n Fransman getwiet toe dié roofdier doodluiters op sy gebou se vensterbank verbyloop.
Volgens Victor Lefranc het die luiperd Woensdag klaarblyklik uit die niet verskyn en op die gebou se vensterbanke in die Franse dorpie Armentières geloop en minstens 'n uur lank by die vensters ingeloer.
Imagine t'es tranquille chez toi à Armentières et là une panthère noire passe devant ta fenêtre. ?? pic.twitter.com/fdQubGyvRZ
— Victor Lefranc (@VictorLefranc) September 19, 2019
The Independent berig die polisie, brandbestryders, veeartse en dierekenners is omstreeks 18:00 na die toneel ontbied terwyl die "groot kat" doodluiters op en af op die vensterbanke geloop het.
Mense het uitgekom in die straat om die dier dop te hou en een ooggetuie het gesê die luiperd is pragtig om in lewende lywe te aanskou.
Die polisie het die gebied afgesper en die inwoners het so kalm as moontlik ingegaan by hul woonplekke sodat hulle nie die luiperd verskrik nie, berig die BBC.
'n Veearts het gehelp en die luiperd, wat so groot soos 'n ses maande oue Labrador is, verdoof.
Dit blyk dat die luiperd iewers in 'n huis aangehou is en ontsnap het. Die polisie probeer nou die luiperd se eienaar opspoor.